REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/340-21

28. jul 2021. godine

B e o g r a d

Z A P I S N I K

54. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 28. JULA 2021. GODINE

Sednica je počela u 9.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Uglješa Mrdić, Olja Petrović, Nevena Veinović, Ilija Matejić, Luka Kebara, Violeta Ocokoljić, Milenko Jovanov i Jovan Palalić.

Sednici su prisustvovali i Arpad Fremond, zamenik člana Odbora Balinta Pastora i Borislav Kovačević, zamenik člana Odbora Đura Perića.

Sednici nisu prisustvovali članovi Odbora: Toma Fila, Đorđe Todorović, Željko Tomić, Vuk Mirčetić, Dubravka Kralj i Marija Jevđić, niti njihovi zamenici.

Sednici Odbora je prisustvovala i Tatjana Stanić, viši savetnik u Ministarstvu finansija.

Na predlog predsednika, Odbor je jednoglasno (11 glasova za) utvrdio sledeći

**D n e v n i r e d:**

- Usvajanje zapisnika 52. i 53. sednice Odbora -

1. Razmatranje Predloga zakona o izmenama Zakona o kulturi, koji je podnela Vlada (broj 011-1287/21 od 9. jula 2021. godine), u načelu;

2. Razmatranje Predloga zakona o izmeni Zakona o bibliotečko - informacionoj delatnosti, koji je podnela Vlada (broj 011-1288/21 od 9. jula 2021. godine), u načelu;

3. Razmatranje Predloga zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015, koji je podnela Vlada (broj 011-1289/21 od 9. jula 2021. godine).

Pre prelaska na rad po utvrđenom dnevnom redu Odbor je jednoglasno (11 glasova za) usvojio zapisnike 52. i 53. sednice Odbora, bez primedaba.

**Prva tačka dnevnog reda:** Razmatranje Predloga zakona o izmenama Zakona o kulturi, koji je podnela Vlada (broj 011-1287/21 od 9. jula 2021. godine), u načelu

Odbor je razmotrio Predloga zakona o izmenama Zakona o kulturi, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (10 glasova za, jedan nije glasao).

Za izvestioca Odbora na sednici Narodne skupštine određen je predsednik Odbora.

**Druga tačka dnevnog reda:** Razmatranje Predloga zakona o izmeni Zakona o bibliotečko - informacionoj delatnosti, koji je podnela Vlada (broj 011-1288/21 od 9. jula 2021. godine), u načelu

Odbor je razmotrio Predlog zakona o izmeni Zakona o bibliotečko - informacionoj delatnosti, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda:** RazmatranjePredloga zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015, koji je podnela Vlada (broj 011-1289/21 od 9. jula 2021. godine)

Odbor je razmotrio Predloga zakona o potvrđivanju Odluke Zajedničkog komiteta Sporazuma o slobodnoj trgovini u Centralnoj Evropi Broj 1/2021 o izmeni Aneksa 4 Sporazuma o slobodnoj trgovini u Centralnoj Evropi (CEFTA 2006), kojim se utvrđuje Protokol o definiciji pojma „proizvodi sa poreklom“ i metode administrativne saradnje iz člana 14. st 1. i 3. i ukidanju i zameni Odluka Zajedničkog komiteta Sporazuma o slobodnoj trgovini u Centralnoj Evropi br. 3/2013 i 3/2015, koji je podnela Vlada, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 9,05 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević